Arbejdsgruppens opgave
Ung i Skærbæk

Baggrund

Skærbæk er en by med mange tilbud for børn og unge; her er bl.a. et rigt foreningsliv og et velbesøgt ungdomshus. Der er ca. 800 børn og unge, der har deres daglige gang på Skærbæks to skoler; Distriktsskolen og Realskolen. Børn og unge der enten er bosat i byen, eller oplandet. Flere aktører har i det indledende arbejde med byudviklingsplanen for Skærbæk, ønsket at udvikle byen for de børn og unge der er i byen.

Der er etableret et samarbejde med Skærbæk Distriktsskole, hvor der i uge 43, 2024 gennemføres Projekt Edison. Her vil skolens 7. klasser arbejde med ”Din og min by i bevægelse”.
Vi er i samtale med Skærbæk Realskole om et inddragelsesforløb med deres elever – omfang og praktik er endnu ikke på plads.

Formål

Formålet med arbejdsgruppen er at kortlægge og udvikle på de potentialer, som Skærbæk har, når man er ung i Skærbæk. Der ønskes forslag til korte- og langsigtede mål samt handlinger, der kan være for at styrke det at være ung i Skærbæk. Disse skal være med til at sætte en fælles retning for Skærbæks udvikling på området.

Opgave

Opstille korte- og langsigtede mål og handlinger.

Kortlægge og afdække følgende spørgsmål:

Hvordan skaber vi historien om den gode barndom og ungdom i Skærbæk?

Hvilke rekreative muligheder og aktiviteter kan man samles om som ung?

Hvordan skaber vi rammer for faglige og sociale fællesskaber for børn og unge i Skærbæk?

Hvordan fastholder vi de unge, der går på ungdomsuddannelse udenbys, i at bruge byen?

Hvordan får vi de unge ”hjem igen” efter at have studeret i andre større byer?

Derudover bedes arbejdsgruppen arbejde videre med hvordan der kan inddrages flere lokale borgere, gerne forskellige grupper af unge, i processen; skabe en bredere forankring og sikre så mange mulige perspektiver.

Herunder ligger arbejdet i at få de unges perspektiv og idéer til de andre 5 temaer.

Resultatet (mål og handlinger) skal være et konkret produkt.
Spørgsmålene herunder skal besvares:

Hvad? (kort projektbeskrivelse)

Hvorfor? (hvorfor netop dette projekt, hvorfor er det prioriteret)

Hvordan? (fremgangsmåden beskrives og succeskriterier opstilles)

Herunder bl.a.:

Hvordan sikrer vi økonomisk bæredygtighed?

Hvordan kan det være med til at mindske CO2-aftrykket?

Hvordan kan det være med til at skabe fællesskaber på tværs?

Hvornår? (tidsplan)

Hvem? (konkretisér hvem der er ansvarlig og fører projektet ud)